Podarkes Fiennes

**Podarkes Fiennes** var en avalonsk forbryter fra Keli, Cadwallader. Han ble på et tidspunkt sendt av greven av Vil til Flynn for å finne ut hva som lå nordpå. Senere ble han guvernør av Syndbyckerrlias Citadel. Han var gift med Leanda Lovinius, som han fikk to sønner med: Maximus og Abel.

## ***Biografi***

### **Tidlig liv**

Podarkes var oppdratt i slummen av Keli, og tjente til livets opphold ved å ta på seg småjobber for sin velgjører, Maryna. Han jobbet for Maryna i flere år før han omsider klarte å bryte seg løs fra livet sammen med henne og gjengen av forbrytere, som hun voktet med sitt liv. Under en jobb som gikk ut på å plyndre en kommunal bygning, ble Podarkes og noen medsammensvorne oppdaget. Affæren endte med en heksejakt på Maryna og hennes gjeng, som resulterte i flere rettssaker og henginger. Podarkes flyktet allikevel på dagen han skulle henges, og brøt seg inn i Keli Road 4 hvor han fikk benådning av greven av Vil – på den betingelse at han skulle finne ut hva som var nord for havet.

### **Syndbyckerrlias Citadel**

#### ***Inntog i citadellet***

Podarkes landet i Syndbyckerrlias, en liten havneby med et enormt fjell rett ved. Med Vil-grevens benådningsbrev kunne han ferdes blant de høyere kretsene. Han kom på et tidspunkt i kontakt med guvernør Wigberht Haimo, som ga ham innpass blant citadellets rådmenn. Dette ga ham makten til å stemme over skjebnene til forbryterne som var innesperret i fengselet. I sin posisjon fikk hann dessuten innsyn i dagliglivet til dem som bodde i Syndbyckerrlias. Med denne informasjonen kunne han beholde sin benådning ved å rapportere alt tilbake til greven av Vil.

#### ***Leanda Lovinius***

Kontakten mellom greven og Podarkes ble opprettholdt av grevens flere år yngre kusine: Leanda. Dette gjorde at et forhold ble knyttet mellom dem. De jobbet tett sammen, og dette endte til slutt med et ekteskap som resulterte i sønnen Maximus.

#### ***Adela Sigiland***

Mens han tjente som medlem av rådsforsamlingen i citadellet, kom det én dag en kvinne dit: Adela. Hun ble satt i arrest, og skulle bli henrettet etter en kort avstemning blant citadellets råd; hun klarte allikevel å innynde seg hos guvernøren, som utsatte henrettelsen – for å kunne innlede et forhold med henne. Da hun senere fikk vite om guvernørens kone tok hun affære, og startet en brann som – under et selskap guvernøren holdt – tok livet av konen. På denne måten sikret Adela seg en posisjon som guvernørens elskerinne. For å forsikre seg om at hun ikke skulle bli kompromittert av noen i citadellets råd, arrangerte hun for døden av konene eller barna deres. De skjønte dermed at Adela ikke va å spøke med.

Både Leanda og Maximus mistet livet under dette angrepet arrangert av Adela.

### **Senere liv og død**

Etter at Adelas gutt, Harvis, brakte to fanger ut fra citadellet og til thrud-folket, tok det ikke mer enn ett år før Podarkes samlet rådsmedlemmene i fengselet mot henne. Hun hadde tatt posisjonen som guvernør av fengselet rett etter Wigberht Haimos død, og feiltrinnet med å myrde hans familie fikk henne felt. Podarkes fikk henne henrettet og sendte hodet hennes til Harvis' folk. Dette endte med et angrep på citadellet bare ett år senere, og Podarkes og hans styre ble alle drept. Thrud-folket tok dermed over citadellet, og de innledet en anarki i Syndbyckerrlias.